
סדר היום:


תקנות מיסוי מקרקעין (שבח, מכירה ורכישה) (פטור ממס רכישה למוסד ציבורי) התשס"ה-2005.
נכחו:




חברי הוועדה:

יעקב ליצמן-היו"ר




מוחמד ברכה




רוני בריזון




ויקטור גורלובסקי




נסים דהן




צבי הנדל




אבשלום וילן




ניסן סלומינסקי




איוב קרא

מוזמנים:

בועז סופר - סגן בכיר למנהל אגף המסים, משרד האוצר

יועצת כלכלית:

סמדר אלחנני


מנהל הוועדה:

טמיר כהן



נרשם על ידי:

חבר המתרגמים בע"מ

תקנות מיסוי מקרקעין (שבח, מכירה ורכישה) 

(פטור ממס רכישה למוסד ציבורי) התשס"ה-2005.
היו"ר יעקב ליצמן:

אני פותח את הישיבה. הנושא הוא תקנות מיסוי מקרקעין (שבח, מכירה ורכישה) (פטור ממס רכישה למוסד ציבורי), התשס"ה-2005.

בועז סופר:

בחודשים האחרונים פנו אלינו מספר חברי כנסת, מכל קצוות הבית, בבקשה, טענה, דרישה שבעצם נבטל את מס הרכישה על הקצאת קרקע למוסדות ציבור. רשות מקומית מקצה קרקע, זה לא קשור אם זה בית כנסת, מתנ"ס, מקווה, גן ילדים וכולי, לפעילות ציבורית. אנחנו כמובן בחנו את העלות, העלות היא קטנה יחסית, מדובר בכשבעה וחצי מיליון שקלים. בתוך התקנות, כפי שתוכלו לראות----

היו"ר יעקב ליצמן:

הייתי שואל אותך שאלה חוצפנית: כמה עלות לגבות את הכסף הזה? בטח עשרה מיליון שקלים.

בועז סופר:

אני אסביר למה. צריך להבין, גם היום למעשה חלק גדול מהעמותות משלמות חצי אחוז, זה לא שהן משלמות חמישה אחוזים. החלק הקטן משלם חמישה אחוזים, החלק הגדול משלם חצי אחוז, ואנחנו אומרים 'כולם פטורים'. אנחנו עומדים כמובן בתוך התקנות שזו תהיה הקצאה ציבורית, כמובן ממוסד ציבורי לרשות מקומית וכולי, שלא יהיה מצב של הקצאה פרטית.

היו"ר יעקב ליצמן:

מי בעד בתקנות מיסוי מקרקעין (שבח, מכירה ורכישה) (פטור ממס רכישה למוסד ציבור), התשס"ה-2005?  ירים את ידו. מי נגד? 

הצבעה

התקנות אושרו פה אחד

היו"ר יעקב ליצמן:

התקנות אושרו. תודה רבה.

הישיבה ננעלה בשעה 12:00.

